Дана 25. јуна 2016. године поворка је одржана под слоганом „Нико није слбодан док сви нисмо слободни”. Скуп је одржан у знак сећања на Стоунволску револуцију јуна 1969. године када су се тражећи своја права први пут организовале маргинализоване групе, припадници ЛГБТ популације и црнци који су трпели репресију. Почео је минутом ћутања у знак одавања почасти жртвама напада у геј клубу у америчком граду Орландо. Они су изнелии захтеве о побољшању положаја осетљивих група: толеранцији, економском оснаживању, истополним партнерствима и адекватним личним документима. Припадници ЛГБТ+ популације прошетали су центром Београда од Пионирског парка до Трга Републике. Шетња је протекла без икаквих инцидената уз мали број припадника полиције.